Document ID: 31987R2232

*****
ΚΑΝΟΝΙΣΜΟΣ (ΕΟΚ) αριθ. 2232/87 ΤΗΣ ΕΠΙΤΡΟΠΗΣ
της 23ης Ιουλίου 1987
για τον καθορισμό των λεπτομερειών εφαρμογής σχετικά με την παρέμβαση στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 7 παράγραφος 7,
Εκτιμώντας:
ότι, σύμφωνα με τις διατάξεις του άρθρου 7 παράγραφος 1 του κανονισμού (ΕΟΚ) αριθ. 2727/75, η αγορά στην παρέμβαση είναι δυνατή μόνον αν η τιμή της αγοράς είναι κατώτερη για μια ορισμένη περίοδο από την τιμή της παρέμβασης· ότι η διάταξη αυτή αποσκοπεί στο να αποφεύγεται η προσφυγή στην παρέμβαση κάθε φορά που παρατηρείται ελάχιστη διακύμανση των τιμών και στο να πραγματοποιούνται αγορές στη παρέμβαση μόνον εφόσον η τιμή της αγοράς είναι κατώτερη από την τιμή της παρέμβασης· ότι μία περίοδος δύο εβδομάδων τουλάχιστον μπορεί να ανταποκριθεί στο στόχο αυτό·
ότι, βάσει του νέου καθεστώτος παρέμβασης όπως ορίζεται στο προαναφερόμενο άρθρο 7, οι αγορές στην παρέμβαση μπορούν να πραγματοποιούνται μόνον μετά από σύγκριση των τιμών της αγοράς με την τιμή παρέμβασης· ότι η τελευταία τιμή καθορίζεται για έναν ποιοτικό τύπο στο στάδιο της χονδρικής πώλησης για εμπόρευμα παραδοτέο στην αποθήκη αλλά μη εκφορτωθέν· ότι, για να είναι δυνατή η σύγκριση, είναι σκόπιμο να καθορίζεται η τιμή της αγοράς σε ίδιο στάδιο·
ότι η τιμή της αγοράς που διαπιστώνεται στα λιμάνια εξαγωγής πρέπει να διορθωθεί με ένα ποσό που αντιπροσωπεύει τα έξοδα μεταφοράς μεταξύ των κυρίων περιοχών παραγωγής και των εν λόγω λιμένων· ότι το ποσοστό αυτό πρέπει να καθορίζεται κατ' αποκοπή, λαμβανομένων ιδίως υπόψη των διάφορων μέσων μεταφοράς που χρησιμοποιούνται καθώς και των αποστάσεων μεταξύ των περιοχών παραγωγής και των λιμένων εξαγωγής·
ότι, για να γίνεται καλή διαχείριση του συστήματος παρέμβασης, είναι σκόπιμο να περιοριστεί στο ελάχιστο ο αριθμός των λιμένων που λαμβάνονται υπόψη· ότι για τον ίδιο λόγο είναι σκόπιμο να μη γίνεται διαπίστωση των τιμών της αγοράς ορισμένων σιτηρών, και να λαμβάνεται υπόψη η τιμή ενός σιτηρού «αναφοράς »·
ότι είναι σκόπιμο να οριστεί μια μεγαλύτερη περίοδος παρακολούθησης της εξέλιξης των τιμών της αγοράς, όσον αφορά την απόφαση να παύσουν οι αγορές στην παρέμβαση απ' ό,τι για την απόφαση να επιτραπούν οι αγορές αυτές·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η αγορά στην παρέμβαση κατά τη διάρκεια των περιόδων που αναφέρονται στο άρθρο 7 παράγραφος 2 του κανονισμού (ΕΟΚ) αριθ. 2727/75 αποφασίζεται όταν, για μια περίοδο δύο συνεχών εβδομάδων τουλάχιστον, η τιμή της αγοράς που καθορίζεται για καθεμία από τις εβδομάδες που λαμβάνονται υπόψη είναι κατώτερη από την τιμή παρέμβασης που ισχύει κατά την αντίστοιχη εβδομάδα.
2. Οι αγορές στην παρέμβαση σταματούν όταν η τιμή της αγοράς που καθορίζεται σύμφωνα με την παράγραφο 1 βρίσκεται, για περίοδο τριών συνεχόμενων εβδομάδων, σε επίπεδο ίσο ή ανώτερο από την τιμή παρέμβασης που ισχύει κατά την διάρκεια της περιόδου αυτής.
Ωστόσο, εξακολουθούν να ισχύουν οι προσφορές που έχουν υποβληθεί πριν από την απόφαση να σταματήσουν οι αγορές στην παρέμβαση.
Άρθρο 2
1. Κατά την έννοια του άρθρου 7 παράγραφος 1 του κανονισμού (ΕΟΚ) αριθ. 2727/75, σαν «τιμή της αγοράς» νοούνται οι τιμές που διαπιστώθηκαν στο στάδιο της χονδρικής πώλησης στα λιμάνια που αναφέρονται στο άρθρο 4 για εμπόρευμα παραδοτέο στην αποθήκη το οποίο δεν έχει εκφορτωθεί στα εν λόγω λιμάνια.
Οι τιμές αυτές ισχύουν για τα σιτηρά που ανταποκρίνονται στον ποιοτικό τύπο.
2. Σε περίπτωση που για ένα σιτηρό λαμβάνονται υπόψη οι τιμές της αγοράς που διαπιστώθηκαν σε πολλά λιμάνια, η τιμή που λαμβάνεται υπόψη για την εφαρμογή του άρθρου 1 είναι ίση με τον αριθμιτικό μέσο όρο των προαναφερομένων τιμών της αγοράς.
Τα κράτη μέλη στα οποία βρίσκονται τα λιμάνια που αναφέρονται στο άρθρο 4, ανακοινώνουν στην Επιτροπή, το αργότερο την Τετάρτη κάθε εβδομάδας, τις τιμές που διαπιστώθηκαν στα εν λόγω λιμάνια από την Τετάρτη της προηγούμενης εβδομάδας καθώς και κάθε στοιχείο που αφορά τις τιμές αυτές.
4. Οι τιμές που λαμβάνονται υπόψη μειώνονται κατά ένα κατ' αποκοπή ποσό:
- 3 ECU ανά τόνο όσον αφορά το λιμάνι Southampton,
- 5 ECU ανά τόνο όσον αφορά τα λιμάνια Rouen και Bayonne,
- 7 ECU ανά τόνο όσον αφορά τα λιμάνια Napoli και του Bari.
Άρθρο 3
Οι διαπιστώσεις των τιμών πραγματοποιούνται ξεχωριστά για τον μαλακό σίτο αρτοποιήσιμης ποιότητας, τον μαλακό σίτο που δεν ανταποκρίνεται στα ποιοτικά κριτήρια που αναφέρονται στο άρθρο 4 στοιχείο α) παράγραφος 1 του κανονισμού (ΕΟΚ) αριθ. 1570/77 της Επιτροπής (3), τον σκληρό σίτο, την κριθή και τον αραβόσιτο.
Όσον αφορά την σίκαλη και τον σόργο, η αγορά στην παρέμβαση πραγματοποιείται αν έχει αποφασιστεί παρέμβαση για την κριθή και τον αραβόσιτο αντιστοίχως.
Τα λιμάνια που λαμβάνονται υπόψη για την εφαρμογή του παρόντος κανονισμού είναι:
- για τον μαλακό σίτο αρτοποιήσιμης ποιότητας: Rouen,
- για τον μαλακό σίτο μη αρτοποιήσιμης ποιότητας: Southampton ,
- για τον σκληρό σίτο: Napoli, Bari,
- για τον αραβόσιτο: Bayonne,
- για την κριθή: Rouen και Southampton.
Άρθρο 5
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1987.

Labels: 3
2
17